**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa 17.02.2021 a Mestského zastupiteľstva vo Vrútkach dňa 23.02.2021***

Názov materiálu: **Plnenie Programu rozvoja Mesta Vrútky za rok 2020**

**Materiál obsahuje**: - predkladaciu správu

 - dôvodovú správu

 - Vyhodnotenie Programu rozvoja Mesta Vrútky za rok 2020

**Návrh na uznesenie**:

**Mestské zastupiteľstvo vo Vrútkach**

berie na vedomie plnenie Programu rozvoja Mesta Vrútky za rok 2020

**Dôvodová správa:**

V roku 2014 Mestské zastupiteľstvo vo Vrútkach schválilo Program rozvoja Mesta Vrútky na roky 2014 – 2020. Uznesením Mestského zastupiteľstva č. 42/2020 dňa 25.08.2020 bola platnosť programu rozvoja mesta predĺžená do 31.12.2023. V Programe je 35 parciálnych cieľov. Správa hodnotí plnenie v každom cieli za rok 2020.

 Vo Vrútkach, dňa 02.02.2021

Spracovali: JUDr. Jana Rišianová, vedúci odborov a oddelení, referenti MsÚ Vrútky, riaditelia RO

Predkladá: Ing. Mgr. Anna Sviteková, prednostka MsÚ

 …………………………….

 predkladateľ

**Prehľad opatrení a rámcovÝCH AKTIVÍT MESTA VRÚTKY NA OBDOBIE 2014-2023**

|  |  |  |  |
| --- | --- | --- | --- |
| **PRIORITNÁ OS** | **OPATRENIE** | **PODOPATRENIE** | **RÁMCOVÉ AKTIVITY** |

|  |  |  |  |
| --- | --- | --- | --- |
| **1.ROZVOJ ĽUDSKÝCH ZDROJOV** | **1.1 Podpora zamestnanosti a mobility pracovnej sily** | **1.1.1 Zlepšiť prístup k zamestnaniu** | * + **Zabezpečiť dostupnosť a kvalitu verejnej dopravy, bývania, uspokojovania duchovných a kultúrnych potrieb, dostupnosť a kvalitu zdravotnej starostlivosti a sociálnych služieb,**

**Vyhodnotenie cieľa za rok 2020****- verejná doprava**Vrútky majú zabezpečenú MHD ako súčasť aglomerácie s Martinom a priľahlými obcami prostredníctvom Slovenskej autobusovej dopravy Žilina a.s.. Takisto sa v centre Vrútok nachádza významný železničný uzol s dobrým železničným spojením na hlavnom železničnom ťahu SR. Z tohto pohľadu je dostupnosť verejnej dopravy na dobrej úrovni. V roku 2017 bol so SAD Žilina, a.s. uzavretý Dodatok na predĺženie Zmluvy o spolupráci pri zabezpečovaní dopravy a o výkone vo verejnom záujme v mestskej autobusovej doprave do roku 2021.  Mesto Vrútky zároveň spolupracovalo s Mestom Martin pri príprave vstupov pre spracovávaný Plán dopravnej obslužnosti vrátane propagácie dotazníkového prieskumu pre verejnosť na stránkach periodika Vrútočan a na webovej stránke mesta. Opakovane sa realizovali rokovania s Mestom Martin, zúčastnenými obcami a dopravcom a následne prijímali opatrenia ohľadom nastavenia ekonomicky únosnej prevádzky verejnej dopravy zasiahnutej negatívnymi dopadmi pandémie. V rámci podpory verejnej dopravy realizovalo mesto aj opatrenia na elimináciu individuálnej automobilovej dopravy a podporu alternatívnych foriem dopravy – najmä cyklodopravu. V rámci eliminácie individuálnej automobilovej dopravy zreformovalo systém plateného parkovania a formou nového všeobecne záväzného nariadenia prebralo agendu plateného parkovania pod MsÚ. Zakúpený a inštalovaný bol nový parkovací automat pri železničnej stanici. V rámci oddychovej zóny pri mestskom úrade bolo vybudovaných 10 nových parkovacích miest vrátane jedného miesta pre elektromobily aj s nabíjacou stanicou. V rámci podpory cyklodopravy sa Mesto Vrútky druhýkrát zapojilo do kampane „Do práce na bicykli“, pričom jej účastníci za Mesto Vrútky najazdili na bicykli 2367 km. Zahájený bol projekt výstavby cyklotrasy Martin – Vrútky (viac v opise aktivít k podopatreniu 3.2.1) a pracovníci sa zúčastňovali rokovaní o príprave cyklotrasy Strečno – Vrútky, ktorej trasa bola zahrnutá aj do návrhu zmien a doplnkov č. 3 Územného plánu Mesta Vrútky.**- bývanie** V roku 2020 malo Mesto Vrútky vo vlastníctve 129 bytových jednotiek, z toho 67 mestských bytov, 60 nájomných bytov s podporou Ministerstva dopravy, výstavby a RR SR a úveru zo ŠFRB a 2 bunky na bývanie. V roku 2020 bolo zaradených do poradovníka o mestské byty 11 žiadateľov, o byty s podporou ŠFRB 28 žiadateľov. V roku 2020 na rok 2021 prejavilo záujem o byty 42 žiadateľov. V roku 2020 boli pridelené 2 byty s podporou ŠFRB, 2 byty v DOS. Na ulici Kafendova prebehla výmena bytov z dôvodu havarijného stavu jednej bunky. Zároveň došlo k dvom výpovediam zo strany Mesta Vrútky pre porušenie podmienok nájomnej zmluvy na mestský byt. Z dôvodu predaja bytov na ul. Sv. Cyrila a Metoda 3422/18 a na ul. Švermova 3472/5 ( jeden z bytov) boli pridelené byty v zmysle VZN č. 2/2020, §10, písm.c). Celoročne boli realizované opravy, údržba a očista mestských bytových domov, na čo bolo použitých vyše 36 tis. EUR. Z významnejších akcií je možné uviesť výmenu vodomerov, inštaláciu rádiovej siete vo všetkých bytoch + PRVN na ul. Sv. Cyrila a Metoda 5595, postupná obnova 2 bytových jednotiek na ul. Kafendova 3363/4, dezinsekciu a deratizáciu realizovanú počas jesene v bytových domoch na Kafendovej ulici, oprava elektroinštalácie na ul. Kafendova 3365/7. Mesto Vrútky v záujme zabezpečenia zvýšenia nájomného bývania vo Vrútkach má vo vlastníctve pozemok p.č. KN C 4473 na ulici Nábrežná vo Vrútkach, na ktorom je právoplatné stavebné povolenie na realizáciu výstavby bytového domu s 38 bytovými jednotkami. K tomu má mesto zabezpečenú projektovú dokumentáciu na 38 bytových jednotiek, a to s ôsmimi 3- izbovými, dvadsiatimi 2-izbovými a desiatimi 1-izbovými bytmi bežného štandardu. Mesto zrealizovalo niekoľko rokovaní s predstaviteľmi SR, Ministerstva dopravy a výstavby SR a ŠFRB o možnostiach výstavby nájomných bytov vrátane nevyužitého objektu Fatranky. Mesto Vrútky prostredníctvom stavebného úradu rozhodlo o užívaní stavby (tzv. kolaudačného rozhodnutia) v počte 14 rozhodnutí za rok 2020, čo tiež prispieva k zvýšeniu štandardov bývania vo Vrútkach.**- dostupnosť a kvalita zdravotnej starostlivosti**V Meste Vrútky je zastúpená dostatočne zdravotná starostlivosť, a to najmä ambulantná starostlivosť. Na území mesta vykonáva zdravotnú starostlivosť všeobecný lekár pre dospelých (4), všeobecný lekár pre deti a dorast (2), špecializovanú odbornú starostlivosť – gynekológ, stomatológ, urológ, neurológ, ortopéd, diabetológ a i. Okrem zdravotnej starostlivosti je vo Vrútkach poskytovaná aj lekárenská služba v 5 lekárňach. Blízkosť okresného mesta umožňuje vrútockým obyvateľom navštevovať aj zdravotné služby poskytované v Univerzitnej nemocnici v Martine. Na nástup pandémie COVID 19 mesto zareagovalo viacerými opatreniami na úseku prevencie pred šírením nákazlivej choroby. Na webe mesta a na stránkach Vrútočana pravidelne zverejňovalo potrebné informácie pre obyvateľov. Zabezpečilo šitie rúšok pre seniorov, dodávku ochranných štítov a iných ochranných pomôcok pre zamestnancov mesta a organizácií v jeho zriaďovateľskej pôsobnosti, inštaláciu ochranných plexiskiel na MsÚ, dezinfekciu objektov a verejných priestranstiev. V novembri 2020 v rámci celoplošného testovania zabezpečilo v súčinnosti s okresným úradom a OS SR sedem odberných miest. V decembri bolo na území mesta otvorené prvé mobilné odberové miesto na antigénové testovanie, a to v telocvični ZŠ Hany Zelinovej. |
| **1.1.3 Rovnosť medzi mužmi a ženami a zosúladenie pracovného a súkromného života** | * **Podpora zariadení a služieb pre deti za účelom zosúlaďovania rodinného a pracovného života (jasle, materské škôlky, opatrovateľky, opatrovanie rodinných príslušníkov),**

**Vyhodnotenie cieľa za rok 2020**Na území Mesta Vrútky sú štyri materské školy. Tri sú bez právnej subjektivity a jedna je organizačnou zložkou Spojenej školy, právneho subjektu v zriaďovateľskej pôsobnosti mesta. Priemerný počet detí v MŠ je 88 detí z toho v priemere 24,5 detí je v predškolskom veku. Predprimárne vzdelávanie je financované z originálnych finančných prostriedkov. Je poskytovaná komplexná výchovno-vzdelávacia činnosť v zmysle štátnych vzdelávacích programov a vlastných školských vzdelávacích programov jednotlivých materských škôl. V materských školách sú využívané projekty zamerané na proces adaptácie a integrácie do sociálnej skupiny v súlade s prostredím v ktorom deti vyrastajú, didakticky štruktúrované činnosti, podporujúce rozvoj kompetencií s dôrazom na pracovnú vyspelosť a samostatnosť.  Využívajú činnosti zamerané na bezproblémový prechod z MŠ do prvej triedy. Rozširujú spoluprácu s rodičmi, sponzormi a inštitúciami pri zabezpečovaní zdravého životného prostredia. Pri vytváraní vzťahu k životnému prostrediu využívajú najmä metódy praktických činností. V MŠ sa snažia uplatňovať regionálne prvky pre aktívne rozvíjanie detskej osobnosti v rámci edukačného procesu. Regionálna výchova v predprimárnom vzdelávaní vychádza z tradícií ľudovej kultúry obce, regiónu, jej prvky majú veľký význam aj v mravnej a estetickej výchove a rozvíjaní talentu vo všetkých druhoch umenia. Cieľom je pripraviť podmienky na ochraňovanie a podporu tradičnej ľudovej kultúry, jej uchovanie a zvýšenie úcty a posilnenie vedomia spoločnosti a jej významu. Mesto Vrútky malo v letných mesiacoch naplánované viaceré investície do infraštruktúry svojich materských škôl, zamerané najmä na zvýšenie energetickej náročnosti a skvalitnenie hygienických podmienok v škôlkach. Vzhľadom na dopady mimoriadnej situácie v súvislosti s pandémiou nového koronavírusu na rozpočet mesta sme museli naplánované investície preložiť na rok 2021. Uskutočnili sme len malé investície v podobe nákupu vybavenia do ŠJ a menšie investície do interiéru MŠ. Ich prehľad je uvedený v popise plnenia podopatrenia 3.1.2. Z dôvodu vyššieho záujmu rodičov o umiestnenie detí do MŠ na Ul. Sv. Cyrila a Metoda sa upravila prevádzka od 1.9.2020 z dopoludňajšej štvortriednej a popoludňajšej trojtriednej znovu do celodennej štvortriednej prevádzky |
| * **Podpora starostlivosti o zdravotne postihnutého člena rodiny,**

**Vyhodnotenie cieľa za rok 2020**Mesto Vrútky zabezpečovalo starostlivosť o zdravotne postihnutého člena rodiny formou terénnej opatrovateľskej služby v domácnostiach, taktiež prostredníctvom denných centier.Mesto Vrútky tiež zabezpečovalo celoročnú sociálnu pobytovú starostlivosť o odkázané osoby cez rozpočtovú organizáciu mesta SENIOR. V zariadení pre seniorov sa poskytovala sociálna služba fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov. V súčasnosti je stav zariadenia takmer naplnený, eviduje ďalších klientov, ktorí majú záujem o poskytovanie služieb v tomto zariadení. Ale z dôvodu súčasnej situácie spôsobenej pandémiou COVID - 19, záujemcovia o poskytovanie sociálnych služieb odkladajú svoj nástup na neskoršie obdobie, keď sa situácia na Slovensku stabilizuje a budú umožnené neobmedzené návštevy v ZSS a taktiež vychádzky mimo zariadenia.Celková priemerná obložnosť v roku 2020 bola v zariadení SENIOR - Vrútky 99,80%. Tento údaj ovplyvnili odchody a úmrtia klientov koncom roka 2020. V **Zariadení pre seniorov** (ďalej len ZPS) sa poskytuje celoročná sociálna služba v rozsahu celodennej opatrovateľskej starostlivosti. V ZPS sa ošetrovateľská starostlivosť neposkytuje, iba zabezpečuje prostredníctvom praktického lekára klienta, ADOS (Agentúra domácej opatrovateľskej služby), ZZS RZP (Záchranná zdravotná služba, Rýchla zdravotná pomoc), LSPP (Lekárska služba prvej pomoci). V ZPS sa poskytuje sociálna služba fyzickej osobe, ktorá : a) dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej IV podľa prílohy č. 3 zákona o sociálnych službách, b) dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov.poskytuje sa:- pomoc pri odkázanosti na pomoc inej fyzickej osoby- sociálne poradenstvo - sociálna rehabilitácia - ubytovanie - stravovanie - upratovanie, pranie, žehlenie a údržba bielizne a šatstva - osobné vybavenie zabezpečuje sa:- záujmová činnosť - ošetrovateľská starostlivosť utvárajú sa podmienky na:- úschovu cenných vecí V **Domove sociálnych služieb** (ďalej len DSS) sa poskytuje celoročná pobytová sociálna služba v rozsahu celodennej opatrovateľskej starostlivosti. V DSS sa ošetrovateľská starostlivosť neposkytuje, iba zabezpečuje prostredníctvom praktického lekára klienta, ADOS (Agentúra domácej opatrovateľskej služby), ZZS RZP (Záchranná zdravotná služba, Rýchla zdravotná pomoc), LSPP (Lekárska služba prvej pomoci).V DSS sa poskytuje sociálna služba fyzickej osobe do dovŕšenia dôchodkového veku, ak je táto fyzická osoba :a) odkázaná na pomoc inej fyzickej osoby a jej stupeň odkázanosti je najmenej V podľa prílohy č. 3 zákona o sociálnych službách, alebo je b) nevidiaca alebo prakticky nevidiaca a jej stupeň odkázanosti je najmenej III podľa prílohy č. 3 zákona o sociálnych službách. poskytuje sa:- pomoc pri odkázanosti na pomoc inej fyzickej osoby - sociálne poradenstvo - sociálna rehabilitácia - ubytovanie - stravovanie - upratovanie, pranie, žehlenie a údržba bielizne a šatstva - osobné vybavenie zabezpečuje sa:- pracovná terapia - záujmová činnosť - ošetrovateľská starostlivosť utvárajú sa podmienky na:- úschovu cenných vecí V **Špecializovanom zariadení** (ďalej len ŠZ) sa poskytuje celoročná sociálna služba v rozsahu celodennej opatrovateľskej starostlivosti. V ŠZ sa ošetrovateľská starostlivosť neposkytuje, iba zabezpečuje prostredníctvom praktického lekára klienta, ADOS (Agentúra domácej opatrovateľskej služby), ZZS RZP (Záchranná zdravotná služba, Rýchla zdravotná pomoc), LSPP (Lekárska služba prvej pomoci). V ŠZ sa poskytuje sociálna služba fyzickej osobe, ktorá je odkázaná na pomoc inej fyzickej osoby, jej stupeň odkázanosti je najmenej V, podľa prílohy č. 3 zákona o sociálnych službách a má zdravotné postihnutie, ktorým je najmä: Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa. poskytuje sa:- pomoc pri odkázanosti na pomoc inej fyzickej osoby - sociálne poradenstvo - sociálna rehabilitácia - ubytovanie - stravovanie - upratovanie, pranie, žehlenie a údržba bielizne a šatstva - osobné vybavenie zabezpečuje sa:- pracovná terapia - záujmová činnosť - ošetrovateľská starostlivosť utvárajú sa podmienky na:- úschovu cenných vecí. V r. 2020 bolo organizovanie kultúrnych podujatí v zariadení SENIOR Vrútky značne oklieštené z dôvodu epidemiologickej situácie na Slovensku. Zorganizovalo sa pre klientov 9 podujatí, pričom väčšina z nich bola zrealizovaná samotnými zamestnancami zariadenia SENIOR Vrútky ( spoločenské posedenia - Malá fašiangová zábava s hosťami p. Révayom a Vrábom, Dámsky klub, Pánsky klub, Kaviareň, Mesiac úcty k starším, Mikuláš). Pred pandémiou a počas uvoľnenia opatrení obohatili vyžitie klientov zariadenia aj koledníci z hnutia kresťanských spoločenstiev detí "Dobrá novina"; Kpt. PhDr. Ľubica Húsková, preventistka OR PZ Martin, s besedou na tému "Bezpečná jeseň života"; Heligonkári Majerčíkovci. |
| **1.2 Podpora sociálneho začlenenia a boj proti chudobe** | **1.2.1 Aktívne začlenenie** | * **Podpora dostupnosti a kvality vybraných sociálnych služieb**,

**Vyhodnotenie cieľa za rok 2020**Mesto Vrútky zvyšuje adresnosť a transparentnosť sociálnej politiky a to v zabezpečovaní opatrovateľskej služby na profesionálnej úrovni. V rámci finančných možností, ktoré sú na sociálnu oblasť vyčlenené len z originálnych tokov finančných prostriedkov, sa zabezpečovali nasledovné sociálne služby.**Terénna opatrovateľská služba** opatrovateľkami.Mesto Vrútky v zmysle zákona č. 448/2008 Z. z., zabezpečovalo sociálnu službu fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej II. a je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách. Je zabezpečená formou terénnej opatrovateľskej služby v domácnostiach. V roku 2020 Mesto Vrútky poskytovalo TOS **108 klientom**, ktorú vykonávalo **17** profesionálnych terénnych opatrovateliek. Opatrovateľská služba patrí medzi veľmi dôležité zložky sociálnej starostlivosti. Mala by byť službou všetkým, ktorí sa dostali do takej životnej situácie, že ju potrebujú. **Denné centrá** na ulici Kalocsaya a na ulici KafendovejMesto Vrútky prevádzkovalo dve denné centrá pre seniorov, kde vykonávali záujmovú činnosť všetky organizácie zdravotne postihnutých. V roku 2020 boli denné centrá využívané iba čiastočne, nakoľko vplyvom šírenia nákazy COVID 19 bola ich činnosť pozastavená. Služby denných centier využívalo **74 seniorov**. Denné centrá sú zariadenia, kde sa poskytujú sociálne služby počas dňa, fyzickej osobe, ktorá dovŕšila dôchodkový vek, fyzickej osobe s ťažkým zdravotným postihnutím alebo nepriaznivým zdravotným stavom, alebo starému rodičovi s vnukom alebo vnučkou. Prevádzkovanie denných centier mesto Vrútky zabezpečuje ako podpornú sociálnu službu, kde sa poskytuje základné sociálne poradenstvo a záujmová činnosť. Denné centrá nemajú právnu subjektivitu, ani nemôžu nadobúdať žiaden nehnuteľný majetok. Činnosť denných centier bola financovaná z rozpočtu mesta Vrútky na základe schváleného rozpočtu na kalendárny rok. Finančné prostriedky sú poskytované prostredníctvom oddelenia sociálnych vecí. Hlavným poslaním denného centra je podnecovať aktivitu seniorov a občanov s nepriaznivým zdravotným stavom, začleňovať ich do života spoločnosti a tak ich zbavovať pocitu osamelosti, uspokojovať ich kultúrne a spoločenské potreby a podporovať ich osobné záujmy a záľuby. Celá činnosť denných centier má povzbudzovať svojich členov k aktivite, sebarealizácii, spájať ich naďalej so životom mesta, prispievať k nadväzovaniu kontaktov medzi ľuďmi, vytváraniu pocitu spolupatričnosti. Mestské zastupiteľstvo schválilo Štatút denného centra seniorov vo Vrútkach a následne pomohlo obom denným centrám zrealizovať voľby do svojich orgánov. **Stravovanie pre dôchodcov**Stravovanie pre dôchodcov sa zabezpečovalo zo Školskej jedálne na ulici M.R Štefánika pre **182 klientov** a **71 klientom** sa po vydaní rozhodnutia o odkázanosti na sociálnu službu rozváža strava do domácností. Mesto Vrútky prispieva seniorom na obedy sumou **0,86 €**. **Starostlivosť o rodinu s deťmi**Komplexné riešenie špecifických sociálnych problémov rodín s deťmi v súčinnosti so sociálnou kuratelou bolo zabezpečované aj v roku 2020. Mesto Vrútky v zastúpení oddelenia sociálnych vecí je súčinné s ÚPSVaR- oddelením sociálnoprávnej ochrany detí tým, že poskytuje správy o sociálnej situácii rodičov maloletého dieťaťa, zhodnocuje podmienky návratu dieťaťa do rodinného prostredia, zúčastňuje sa na konzultáciách, kooperuje a participuje pri prijímaní opatrení sociálnoprávnej ochrany detí. V roku 2020 vykonávalo oddelenie sociálnych vecí súčinnosť v **8 prípadoch** (záškoláctvo, trestná činnosť, výchovné problémy). **V roku 2020 Mesto Vrútky**:- zabezpečilo **jeden sociálny pohreb,**Sociálny pohreb sa zabezpečuje pre ľudí bez domova, ako aj pre občanov mesta, ktorých nemá kto pochovať, ale aj pre sociálne slabých a vylúčených, ktorí sú v hmotnej núdzi, - poskytlo **6** **jednorazových dávok sociálnej pomoci** v celkovej výške 670,-€. Jednorazová dávka sociálnej pomoci je určená na čiastočnú úhradu mimoriadnych výdavkov členov domácnosti, ktorým sa poskytuje pomoc v hmotnej núdzi. Je určená najmä na zabezpečenie nevyhnutného ošatenia, bielizne, obuvi, nevyhnutného vybavenia domácnosti, mimoriadnych liečebných nákladov alebo školských potrieb. Jednorazová dávka v hmotnej núdzi sa poskytuje v peňažnej forme. Jednorazovú dávku možno poskytnúť občanovi s trvalým pobytom na území mesta Vrútky, ktorý nemá voči mestu finančné záväzky. Žiadateľmi v roku 2020 boli predovšetkým osamelé matky, seniori v náhlych životných situáciách a občania v hmotnej núdzi,- z dôvodu pandémie COVID 19 mesto Vrútky **pozastavilo** **dotácie** organizáciám a združeniam, ktoré poskytujú všeobecne prospešné služby a organizujú sociálne akcie počas celého roka 2020, nakoľko rozpočet mesta zabezpečoval zvýšené výdavky na plnenie prijatých opatrení Regionálneho úradu verejného zdravotníctva v Martin. Boli to hlavne náklady na dezinfekciu a celkovú ochranu obyvateľstva mesta Vrútky. V zmysle VZN o dotáciách predložili žiadosť o dotácie nasledovné organizácie:* Slovenský zväz zdravotne postihnutých I, Vrútky – **0,- €**
* Slovenský zväz zdravotne postihnutých II, Vrútky – **0,- €**
* Jednota dôchodcov Slovenska ZO Vrútky – **0,- €**
* Žena v tiesni, o.z. Martin – **0,- €**
* Dom nádeje, o.z. Martin – **0,- €,**

- vydalo **18 rozhodnutí** na sociálnu službu (prevažne opatrovateľská služba a donáška obedov) a **43 rozhodnutí** pre zariadenia pre seniorov.V januári 2020 počas mrazov sme podávali v spolupráci s terénnymi sociálnymi pracovníkmi ľuďom bez domova každý deň teplú polievku a čaj. Zároveň sme poskytovali sociálne poradenstvo, ktorý z občanov súhlasil, toho sme umiestnili do útulku „Dobrý pastier“ v Kláštore pod Znievom alebo v ubytovni „Na Kameni“ v Martine. Rozdávali sme šatstvo, ktoré nám nezištne podarovali občania pre takéto príležitosti. V roku 2020 bolo mesto Vrútky osobitným príjemcom 5 poberateľom dávok v hmotnej núdzi, u ktorých sa očividne zlepšila platobná disciplína pri splácaní poplatkov za nájom a komunálny odpad a **9 poberateľom rodinných prídavkov**, z dôvodu záškoláctva detí. Tu sa situácia každoročne zlepšuje vplyvom pôsobenia na rodiny a vzájomnou komunikáciou so školou.  |
|  |
| **1.2.3 Sociálna inklúzia marginalizovaných rómskych komunít (MRK)** | * **Podpora komplexných opatrení na zlepšenie prístupu MRK ku vzdelávaniu**

**Vyhodnotenie cieľa za rok 2020**Mesto Vrútky sa v roku 2020 zapojilo od 01.02.2020 do projektu Podpora a zvyšovanie kvality terénnej sociálnej práce ( NP TSP II ) a poskytovalo služby prostredníctvom terénnej sociálnej práce. Naďalej zamestnávalo jedného terénneho sociálneho pracovníka a jedného terénneho pracovníka. Od konca národného projektu TSP I do začiatku národného projektu TSP II, mesto Vrútky podporilo poskytovanie terénnej sociálnej služby z vlastných zdrojov. Pozitívom je, že vynaložené finančné prostriedky boli mestu spätne refundované z Implementačnej agentúry MPSVaR SR. Cieľom terénnej sociálnej práce je sprístupniť občanom žijúcim v rôznych sociálnych podmienkach existujúce spoločenské zdroje, umožniť im participáciu na rozhodovacích procesoch v spoločnosti a podporovať žiť kvalitnejší, dôstojný život. Terénna sociálna práca je zameraná na prevenciu sociálneho vylúčenia alebo jeho prehlbovania, na uľahčovania života, zmierňovanie dopadov zlej sociálnej situácie: chudoby a sociálneho vylúčenia.Terénni sociálni pracovníci, tak aj naďalej mohli zabezpečovať zmysluplné spoločenské začlenenie Rómov v našom meste, ako aj ich sebarealizáciu prostredníctvom získania trvalého zamestnania.Najviac ovplyvnila činnosť TSP v roku 2020 pandémia šírenia koronavírusu. Terénni sociálni pracovníci vykonávali mapovanie pohybu občanov, ktorí sa vrátili z rizikových krajín, asistenciu pri monitorovaní rizikových osôb v spolupráci s Úradom verejného zdravotníctva v Martine. V súčinnosti s členmi hliadky MOPS vykonávali šírenie osvety priamo v komunite ohľadom prijatých opatrení v predchádzaní šíreniu koronavírusom vydaných ÚVZ. Opakovane pripomínali príslušníkom MRK povinnosť nosenia rúšok, dodržiavanie bezpečného odstupu a pravidelné vykonávanie dezinfekcie rúk. Tieto opatrenia zabezpečovali aj pri vydávaní dávok na pošte ako aj pri vyplácaní dávok v rámci inštitútu osobitného príjemcu zo strany mesta priamo v komunite. Hlavne vplyvom ich činnosti nebolo v roku 2020 zaznamenané komunitné šíreniu nákazy na Kafendovej ulici. Na základe prijatých opatrení zo strany mesta Vrútky a pána primátora mesta, terénni sociálni pracovníci zabezpečovali donášku nákupov potravín, drogérie a liekov pre seniorov ako aj pre občanov mesta, ktorí boli v karanténe, z dôvodu pozitívnych výsledku testov na COVID - 19. Celkom takto zabezpečili viac ako 50 donášok. V spolupráci s riaditeľkou Spojenej školy M. R. Štefánika a Centrom voľného času Domino pomáhali terénni sociálni pracovníci pri realizácií dištančného vzdelávania detí II. stupňa z MRK. Ďalej sprostredkovali učivo a domáce úlohy medzi žiakmi z MRK a jednotlivými učiteľmi školy.V spolupráci s vedúcou oddelenia sociálnych vecí MsÚ a MsP vykonávali pravidelnú kontrolnú činnosť zameranú na občanov bez domova s trvalým pobytom na území mesta Vrútky, na ich zdravotný stav, dostatok základných životných potrieb / potravinová pomoc, dezinfekčné prostriedky, lieky a pod. / ako aj na pomoc pri vybavovaní dávok v hmotnej núdzi a komunikácie s ošetrujúcimi lekármi. Podieľali sa priamo na šetrení v neúplných rodinách s maloletými deťmi, ktoré sa ocitli v krízovej situácií vplyvom straty zamestnania.Terénni sociálni pracovníci Mesta Vrútky riešili zlú školskú dochádzku rómskych žiakov, vysvetľovali Rómom význam vzdelania a tiež význam predškolskej výchovy. Terénni sociálni pracovníci považujú vzdelanie za kľúčovú tému, pretože nízka vzdelanostná úroveň spôsobuje všetky problémy. Terénni sociálni pracovníci navštevujú rodiny, kde sa vyskytuje problém záškoláctva, zisťujú príčiny a následne rodiny upozorňujú na možné dôsledky, ktoré rodinu môžu postihnúť v prípade neriešenia problému. Motivujú rodičov a deti, zabezpečujú zmysluplné využitie voľného času detí, pomáhajú s prípravou na vyučovanie a tiež zabezpečujú aktivity na rozvoj zručností. V súčinnosti so školami riešia okrem problémov záškoláctva aj rôzne iné problémy, ako sú napr. výskyt vší, zdravotné problémy, lekárske vyšetrenia a kontakt s rodinou a pod. Taktiež zabezpečovali činnosť s rodinami počas vykonávania opakovaného postreku proti plošticiam a deratizácie proti hlodavcom, ktoré zabezpečovalo mesto Vrútky pre MRK. |
|  |
| * **Podpora opatrení na zlepšenie prístupu MRK k pracovným príležitostiam**

**Vyhodnotenie cieľa za rok 2020**Príslušníci MRK využívajú služby TSP hlavne pri hľadaní trvalého zamestnania. Terénni sociálni pracovníci pomáhajú klientom komunikovať s jednotlivými zamestnávateľmi, poskytujú pomoc pri vyhľadávaní vhodného zamestnania pre klientov a pomoc pri sprevádzaní procesom adaptácie na pracovné prostredie. TSP asistovali pri napísaní a aktualizácií životopisov a žiadostí o prijatie do zamestnania. Mnohých tiež pripravovali na pracovné pohovory, na ktorých boli úspešní a následne boli na pracovné pozície prijatí. Najväčší posun zaznamenali vo zvýšení aktivity samotných Rómov pri hľadaní zamestnania. Väčšina mužov, ktorí majú skúsenosti s murárskymi prácami, sa zamestnala brigádnickou formou hlavne počas letných mesiacov. Horšie je ich uplatnenie počas zimného obdobia. Prostredníctvom projektov ÚPSVaR sú vykonávané dve formy verejnoprospešných prác na Mestskom úrade vo Vrútkach. Prvá forma je aktivačná činnosť poberateľov dávky v hmotnej núdzi v zmysle § 52 zákona o službách zamestnanosti, kde sa podieľali niektorí občania z MRK. V tomto prípade dochádza aj k zneužitiu významu tejto aktivity, pre dlhodobo nezamestnaných občanov mesta, nakoľko využívajú hojne možnosť dočasnej pracovnej neschopnosti v hmotnej núdzi, ktorú im schválil ich ošetrujúci lekár. Posudkový lekár ÚPSVaR Martin v roku 2020 využil, v tomto prípade opakovane, možnosť zrušiť túto pracovnú neschopnosť ako neodôvodnenú vo viacerých prípadoch. Terénni sociálni pracovníci pomocou komunikácie s Aktivačným centrom ÚPSVaR Martin ako aj MsÚ Vrútky s p. Hulejom, opakovane týchto príslušníkov MRK zapájajú do aktivácie. Druhá forma sú malé obecné služby v zmysle § 12. Viacerí príslušníci marginalizovanej rómskej komunity sa pravidelne zapájajú do dobrovoľných aktivít zameraných na udržiavanie verejného poriadku s podporou TSP a MOPS ako aj brigád organizovaných Mestom Vrútky. Jedná sa hlavne o zbieranie odpadkov voľne pohodených v okolí kontajnerov a komunikácií, pomáhajú pri odstránení snehu z chodníkov a ako aj dbajú na zvýšenú pozornosť na dodržiavanie poriadku v okolí svojich príbytkov. |
|  |  | * **Podpora komplexných opatrení na riešenie problémov s neprispôsobivými občanmi**

**Vyhodnotenie cieľa za rok 2020**Príslušníci MRK využívajú služby TSP hlavne pri hľadaní trvalého zamestnania. Terénni sociálni pracovníci pomáhajú klientom komunikovať s jednotlivými zamestnávateľmi, poskytujú pomoc pri vyhľadávaní vhodného zamestnania pre klientov a pomoc pri sprevádzaní procesom adaptácie na pracovné prostredie. TSP asistovali pri napísaní a aktualizácií životopisov a žiadostí o prijatie do zamestnania. Mnohých tiež pripravovali na pracovné pohovory, na ktorých boli úspešní a následne boli na pracovné pozície prijatí. Najväčší posun zaznamenali vo zvýšení aktivity samotných Rómov pri hľadaní zamestnania. Väčšina mužov, ktorí majú skúsenosti s murárskymi prácami, sa zamestnala brigádnickou formou hlavne počas letných mesiacov. Horšie je ich uplatnenie počas zimného obdobia. MsP Vrútky sa počas roka 2020 okrem stálych úloh venovala aj opatreniam na riešenie problémov s neprispôsobivými občanmi. Medzi základné problémy je opakované narušovanie verejného poriadku, rušenie nočného kľudu, požívanie alkoholických nápojov. Hliadky pri činnosti opakovane upozorňovali neprispôsobivých občanov na dodržiavanie verejného poriadku, nočného kľudu – nielen počas zásahu hliadky.Ďalším problémov je chov držanie zvierat – hlavne psov – čipovanie, prihlásenie do evidencie psov na MsÚ Vrútky. V súčinnosti s hliadkou MOPS boli vykonávané opakované kontroly a občania boli upozornení a poučení na dodržiavanie zákona o chove a držaní psov.V súčinnosti s OO PZ Vrútky a ŽP Vrútky boli vykonávané kontroly zamerané na ochranu majetku, osôb – znižovanie počtu krádeží. Kontroly sa vykonávali na miestach, kde dochádzalo k najčastejšiemu  poškodzovaniu majetku, krádežiam, rušeniu verejného poriadku.Ďalej boli vykonávané kontroly na ochranu životného prostredia - miest zakladania nedovolených skládok občanmi. Miesta zakladania skládok boli opakovane kontrolované hliadkami MsP a tiež príslušníkmi MOPS. Hliadky upozorňovali na nedovolené zakladanie skládok a tiež na možnosť uskladnenia odpadu na zbernom dvore mesta. Po tragickej udalosti na Spojenej škole mesto v spolupráci so svojimi organizáciami zrealizovalo sériu opatrení na zvýšenie bezpečnosti učiteľov a žiakov vo všetkých školských objektoch, ktorých intenzívnu ochranu po incidente a tiež začiatkom školského roka zabezpečovala MsP v súčinnosti s policajným zborom SR. Z dôvodu ukončenia prevádzky informačného systému MsP prešla MsP v r. 2020 na nový informačný systém. |
| **1.3. Investovanie do vzdelania, zručností a celoživotného vzdelávania** | **1.3.2 Základné školy** | * **Podpora opatrení na zlepšenie školského výkonu a motivácie žiakov k absolvovaniu najvyššie možného stupňa vzdelania na lokálnej úrovni**

**Vyhodnotenie cieľa za rok 2020**Mesto Vrútky je zriaďovateľom Základnej školy H. Zelinovej a Spojenej školy. Ich výchovno-vzdelávacia činnosť je dokumentovaná a hodnotená vo vyhodnocovacích správach spracovaných v zmysle Školského zákona za školský rok 2019/2020. Tieto správy sú schvaľované v Mestskom zastupiteľstve vo Vrútkach každoročne na decembrovom zasadnutí. V rámci Školských vzdelávacích programov sú vyčlenené z voliteľných hodín v Rámcovom učebnom pláne základných škôl po 1 hodine na vytvorenie samostatných predmetov zameraných na matematiku a slovenský jazyk, z ktorých žiaci robia prijímacie pohovory na stredné školy,-motivovanie žiakov ZŠ prostredníctvom výchovných exkurzií na Dni otvorených dverí v stredných školách okresu,-realizácia besied žiakov 9. ročníkov a odborníkov z praxe v takých odvetviach, ktorých učebné odbory ponúkajú martinské stredné odborné školy.V školskom roku 2019/2020 navštevovalo Spojenú školu org. zložku ZŠ spolu 16 deviatakov. Úspešnosť žiakov na prijímacích skúškach na SŠ je nasledovná: 2 žiaci prijatí na gymnázium, 1 žiak na 5. ročné bilingv. gymnázium z 8. ročníka, na SOŠ 5. ročné prijatý 1 žiak z 8. ročníka, na SOŠ 4. ročné 8 žiakov  na SOŠ 3. ročnú prijatí 4 žiaci a na SOŠ 2. ročné prijatí 2 žiaci a 1 žiak z 8. ročníka (v ktorom ukončil povinnú šk. dochádzku).Základnú školu Hany Zelinovej navštevovalo v školskom roku 2019/2020 spolu 36 deviatakov. Úspešnosť žiakov na prijímacích skúškach na SŠ je nasledovná: 2 žiaci prijatí na 5. ročné bilingv. gymnázium, 4 žiaci prijatí na 4. ročné gymnázium, na SOŠ prijatí 27 žiaci, na umelecké SOŠ prijatí 3 žiaci.Dotácie z rozpočtu mesta pre o.z. pri základných a materských školách v roku 2020 neboli pridelené vzhľadom na dopady mimoriadnej situácie v súvislosti s pandémiou nového koronavírusu na rozpočet mesta a rozhodnutím Uznesenia č. 23/2020 zo dňa 12.5.2020 v rámci opatrenia č. 2/2020 o výraznom znížení finančného objemu na dotácie Mesta Vrútky pre rok 2020. |
| * **Projekty na zvýšenie záujmu žiakov základných škôl o odborné vzdelávanie a prípravu vrátane podpory projektov na zvýšenie prírodovednej, finančnej a matematickej gramotnosti žiakov**

**Vyhodnotenie cieľa za rok 2020**Podpora kontinuálneho vzdelávania pedagógov v oblasti prírodovednej, finančnej a matematickej gramotnosti s cieľom získať nové vedomosti a modernými formami ich prenášať na žiakov,- účasť žiakov školy v medzinárodnom testovaní PIRLS matematickej a prírodovednej gramotnosti, účasť žiakov v medzinárodných súťažiach Matematický klokan, Max a Maxík, zapojenie sa do matematických a prírodovedných súťaží-zapojenie škôl do projektových výziev MSVVaŠ ako sú: Evniromentálny projekt, EKOSTOPA, ZELENÁ ŠKOLA, do okresnej súťaže Deň zeme- poskytnutá finančná podpora Mesta Vrútky a zapojenie škôl do projektu Študuj dopravu v spolupráci s MDV a RR SR, Žilinského samosprávneho kraja a Železníc SR, železničných spoločnosti, ktorú organizuje Stredná odborná škola dopravná v Martine |
| **2. ŽIVOTNÉ PROSTREDIE A ENVIRONMENTÁLNA INFRAŠTRUKTÚRA** | **2.1 Ochrana životného prostredia a presadzovanie efektívnosti využívania zdrojov. Podpora prechodu na nízkouhlíkové hospodárstvo vo všetkých sektoroch.** | * **Príprava na opätovné použitie, zhodnocovanie odpadov vrátane výstavby a rekonštrukcie zariadení na triedený zber komunálnych odpadov**

**Vyhodnotenie cieľa za rok 2020**Separácia odpadov: Za rok 2020 bolo z celkového množstva komunálneho odpadu vyseparovaných cca 1 227,8 t. Úroveň vytriedenia komunálnych odpadov k 31.12.2020 činí 30,41 %. Hoci separácia napreduje, zákonnom stanovenú úroveň separácie 50%, ktorú sme povinní od r. 2020 dodržiavať, sme nedosiahli. Od januára 2020 došlo k zvýšeniu frekvencie vývozu plastov z centra mesta z dvojtýždňového cyklu na týždňový. Mesto pokračovalo v likvidácii bioodpadu vo vlastnej réžii, pridanou hodnotou bolo využívanie mulčovača na väčších trávnatých plochách, čo eliminovalo potrebu odvozu pokosenej trávy, ako aj využitie drviča na drvenie konárov a drevnej hmoty.Likvidáciu komunálneho odpadu v roku 2020 Mesto Vrútky financovalo vo výške 322 500,46 €, čo činí v prepočte 42,72 € na občana a bolo realizované v zmysle výsledkov verejného obstarávania firmou Brantner Fatra, s.r.o. Martin.Mesto nemá zariadenia na zhodnocovanie odpadov a ani v r. 2020 nezahájilo výstavbu takéhoto zariadenia.* **Aktualizácia Programu odpadového hospodárstva, s cieľom zvýšiť využiteľnosť a znížiť skládkovanie odpadov**

**Vyhodnotenie cieľa za rok 2020**Program odpadového hospodárstva Mesta Vrútky bol odsúhlasený OU Martin, odborom starostlivosti o životné prostredie dňa 11.06.2019 a v septembri 2019 schválený mestským zastupiteľstvom na obdobie do roku 2020.Záväzná časť Programu odpadového hospodárstva Mesta Vrútky bola vypracovaná v súlade so záväznou časťou odpadového hospodárstva Žilinského kraja, ktorý je strategickým dokumentom odpadového hospodárstva Žilinského kraja na obdobie rokov 2016 až 2020.Novelou zákona č.79/2015 Z. z. o odpadoch v znení neskorších predpisov bolo zrušené pre mestá a obce vypracovanie programov odpadového hospodárstva v ďalšom období.V decembri mesto predložilo na Environmentálny fond SR dve žiadosti o dotáciu. Jedna z nich je zameraná na nákup komunálnej techniky a nádob na bioodpad s dôrazom na zavedenie separácie kuchynského odpadu. V prípade ich schválenia, spolufinancovanie mesta bude 5%. |
|  | * **Výstavba zberného dvora**

**Vyhodnotenie cieľa za rok 2020**V súčasnosti ako zberný dvor je využívaný priestor v areáli za MsÚ. Plánovaný priestor na zberný dvor na ploche oproti firme PEEG WOOD sa v súčasnosti využíva na umiestnenie veľkokapacitných kontajnerov pre zber biologicky rozložiteľného odpadu. |
| * **Dobudovanie verejných vodovodov a kanalizácií v lokalitách Karvaša a Bláhovca a Dolné Vrútky**

**Vyhodnotenie cieľa za rok 2020**Opätovne bola podaná žiadosť na Environmentálny fond na rozšírenie verejného vodovodu na ul. Karvaša a Blahovca. Od Enviromentálneho fondu do termínu spracovania materiálu nebolo zaslané stanovisko o úspešnosti resp. neúspešnosti našej žiadosti. V prípade neúspešnosti našej žiadosti, ktorá sa v tomto roku týkala len vodovodu, je uvedená investícia zahrnutá do investičného plánu spoločnosti TURVOD, a.s. Martin. |
| **2.3 Politika udržania a rozvoja plôch zelene v meste** | * **Revitalizácia mestskej zelene**

**Vyhodnotenie cieľa za rok 2020**Realizovalo sa strihanie a údržba živých plotov, orezávanie stromov (napr. na ulici Za Mostom boli kompletne orezané a upravené koruny ovocných stromov), spiľovanie stromov, výsadba a zalievanie kvetov, kosenie verejných priestranstiev. Využívalo sa mulčovacie zariadenie na odstránenie burín z krajníc ciest. Z dôvodu zamedzenia vzniku skratov vzdušného elektrického vedenia na verejnom osvetlení sa vykonal orez stromov na ulici Dolná Kružná a ulici Karvaša a Blahova. V pravidelných intervaloch (každý druhý pondelok v mesiaci) bol vykonávaný v meste Vrútky zber bio-odpadu a jeho následné uloženie na skládku. Na chodníkoch a iných spevnených plochách bol opakovane zabezpečený postrek voči burinám.Priebežne bola zabezpečovaná údržba kvetinových výzdob a mobiliáru v parkoch a v centre mesta, ako aj priestranstvo pamätníka Karvaša a Bláhovca či pamätníka oslobodenia. Doplnené boli koše na psie exkrementy (alej Turca, ulica Za MostomV rámci skvalitnenia životného prostredia v meste so zameraním na zvýšenie kvality ovzdušia boli v r. 2020 vypracované a predložené a následne aj schválené dve žiadosti o NFP/dotáciu. Prvou je žiadosť o nenávratný finančný príspevok z Operačného programu Kvalita životného prostredia na projekt „Vypracovanie nízkouhlíkovej stratégie mesta Vrútky“, v rámci OP Kvalita životného prostredia. Schválená bola vo výške 15 500 € oprávnených výdavkov žiadateľa s 5 % povinným spolufinancovaním. Druhou je žiadosť o dotáciu na Rozvoj energetických služieb v meste Vrútky vo výške 25 140 € oprávnených výdavkov žiadateľa s 5 % povinným spolufinancovaním. |
|  | * **Údržba cintorína a domu smútku**

**Vyhodnotenie cieľa za rok 2020** Celoročne sa zabezpečovalo kosenie, strihanie živých plotov, opiľovanie konárov, zrezávanie stromov prekážajúcich hrobovým miestam. V sledovanom roku bola vykonaná úprava spevnenia hlavných trás chodníkov na cintoríne, oprava a náter vstupných brán z dôvodu rozsiahlej korózie a vyčistenie a úprava hrobov vrútockých osobností vrátane hrobov spisovateľky Hany Zelinovej a staviteľa Stanislava Zachara. Pred sviatkom všetkých svätých zrealizoval MsÚ opravu vstupných priestorov do domu smútku ako aj náter vonkajšej fasády a rámov vstupných dverí. Štrkom sa tiež vysypali hlavné pešie trasy a natreli sa všetky štyri vstupné brány. Zároveň sa pracovníci oddelenia komunálnych služieb ako aj správy cintorína zamerali na vyhrabanie cintorína od lístia a jeho celkovú očistu.* **Verejné priestranstvá**

**Vyhodnotenie cieľa za rok 2020**V roku 2020 vykonali zamestnanci oddelenia komunálnych služieb ochranný náter najviac poškodených oceľových stĺpov verejného osvetlenia za účelom eliminácie ich korózie. Na ulici Nábrežná (chodník pri rieke Turiec) boli osadené 4 nové LED svietidlá verejného osvetlenia, ktoré by mali zabezpečiť vyššiu bezpečnosť obyvateľov. Novým nástrekom bolo obnovené vodorovné dopravné značenie v meste (priechody pre chodcov, parkovacie miesta...), vyčistené boli kanálové vpuste vrátane doplnenia chýbajúcich bahenných košov, umiestnenie veľkokapacitných kontajnerov v rámci jarnej a jesennej očisty mesta, náter drevených častí lavičiek. Počas celého roka je pre občanov mesta k dispozícii zberné miesto (za budovou mestského úradu), ktoré poskytuje možnosť dovozu odpadu (papier, elektroodpad, drevo, nebezpečný či objemový odpad...). Realizovaná bola zimná údržba ciest a chodníkov, vrátane následného odstránenia posypového materiálu).V decembri mesto predložilo na Environmentálny fond SR žiadosť o dotáciu na kúpu čistiaceho komunálneho vozidla. V prípade jej schválenia bude spolufinancovanie mesta činiť 5%. |
| **3. KVALITNÉ A DOSTUPNÉ SLUŽBY VEREJNOSTI** |

|  |
| --- |
| **3.1 Ľahší prístup k efektívnym a kvalitnejším verejným službám**. |

 | **3.1.1 Investovanie do sociálnej infraštruktúry a bývania. Obnova vodovodnej siete** | * **Výstavba bytov nižšieho štandardu**

**Vyhodnotenie cieľa za rok 2020**V roku 2018 bolo zo strany Úradu splnomocnenca vlády pre rómsku komunitu organizované stretnutie vo veci informovanosti a príprav projektov, ktoré sa v nasledujúcich rokoch pripravujú z európskych fondov. Jedným z takýchto projektov okrem budovania vodovodov a kanalizácií, výstavby komunitných centier aj výstavbu bytov nižšieho štandardu. Mesto zvažovalo zapojiť sa do predmetných výziev, dosiaľ však žiadosť o financovanie nepredložilo (viac v popise aktivít k podopatreniu 1.2.3). Zverejnená bola tiež výzva na rekonštrukciu a výstavbu dopravnej infraštruktúry (cesty a chodníky) v lokalitách s prítomnosťou MRK, do ktorej sa Mesto Vrútky zapojilo s projektom zameraným na rekonštrukciu miestnych komunikácií na Ul. Sv. Cyrila a Metoda a Mierová vrátane výstavby a rekonštrukcie chodníkov a spevnených plôch v ich bezprostrednej blízkosti. Žiadosť o NFP bola predložená na Ministerstvo vnútra ako SO/RO pre OP Ľudské zdroje, koncom roka 2020 schválená a v roku 2021 dôjde k realizácii. |
| **3.1.2 Investovanie do školskej infraštruktúry (predprimárne vzdelávanie, základné školy** | * **Stavebné úpravy a rekonštrukcia budov pre potreby materských a základných škôl,**

**Vyhodnotenie cieľa za rok 2020**1. MŠ Franc. partizánov – nákup nerezového pracovného stola do ŠJ 739,15 eur.
2. MŠ sv. Cyrila a Metoda – výroba 4 ks dvojkrídlových interiérových dverí do tried 1 284,- eur.
3. ŠJ pri MŠ sv. Cyrila a Metoda – nákup kombinovaného plynového sporáka s teplovzdušnou rúrou a príslušenstvom 2 500,80 eur.
4. MŠ Nábrežná – nákup interaktívnej tabule s príslušenstvom a s montážou do triedy v MŠ 1699,- eur.
5. v organizačnej zložke MŠ Spojenej školy bolo zrekonštruované II. oddelenie- podlahy, sanita, chodby, vymaľovanie – 20 846,- eur.
6. Základná škola H. Zelinovej – ukončená komplexná rekonštrukcia telocvične s podporou dotácie z MŠVVaŠ SR a 200 tis. úveru Mesta Vrútky – zrealizované zateplenie strechy a obvodového plášťa vrátane výmeny výplní otvorov.
7. Spolupráca so školou a združením rodičov pri prevádzke dopravného ihriska pri Spojenej škole.

Spracovanie projektu a predloženie žiadosti o nenávratný finančný príspevok na vypracovanie energetických auditov a prípravu projektu garantovanej energetickej služby v meste Vrútky s názvom „Rozvoj energetických služieb v meste Vrútky“ v rámci aktuálnej výzvy z OP Kvalita životného prostredia – zameraného na vytvorenie podmienok na rekonštrukciu a modernizáciu objektov ZŠ Hany Zelinovej s cieľom zníženia ich energetickej náročnosti. |
| **Dobudovanie/úprava športovísk pre deti/študentov, školských jedální, školských kuchýň, ubytovacích zariadení, bezbariérových prístupov****Vyhodnotenie cieľa za rok 2020*** Na oddychovej zóne pri mestskom úrade vybudované nové workoutové ihrisko, ako aj nabíjacia a servisná stanica pre bicykle a elektrobicykle.
* V r. 2019 vypracovaná žiadosť o dodanie multifunkčnej športovej plochy v rámci výzvy SZĽH podpora rozvoja športu – žiadosť schválená, prebieha preverovanie informácií o podmienkach vybudovania a prevádzky multifunkčnej športovej plochy.
* **Budovanie detských ihrísk**

**Vyhodnotenie cieľa za rok 2020**Vykonané boli pravidelné opravy detských ihrísk jednak z titulu opotrebovania sa jednotlivých zväčša drevených prvkov ihrísk, ako aj z dôvodu vandalizmu ( výmena prvkov a spojovacieho materiálu, nové nátery), vrátane doplnenia štrku v dopadových zónach ihrísk. |
| **3.1.3 Modernizácia a budovanie sociálnej a zdravotníckej infraštruktúry** | * **Dovybavenie zariadenia pre seniorov a DSS**

**Vyhodnotenie cieľa za rok 2020**- zámky na skrine pre klientov zariadenia- kuchynský kompostér na kuchynský odpad- parný čistič na údržbu a dezinfekciu priestorov (2 ks)- komunikačné zariadenie sestra – klient- zariadenie dostalo od dvoch sponzorov germicídne žiariče v počte 2 ks. |
| * **Úprava okolia DSS**

**Vyhodnotenie cieľa za rok 2020**- Občianske združenie SENIORKO darovalo zariadeniu SENIOR na sklonku roku 2020 záhradný drevodom , ktorý bude slúžiť pre našich klientov na terapie, oddych a rôzne činnosti. Zariadenie vybudovalo pod domček betónovú platňu s izoláciou. |
| **3.2 Konkurencie schopný a atraktívny región** | **3.2.1 Podpora fyzickej, ekonomickej a sociálnej regenerácie časti mestských území** | * **Budovanie mestských nájomných bytov v rámci existujúcich brownfieldov**

**Vyhodnotenie cieľa za rok 2020**Mesto Vrútky v záujme zabezpečenia zvýšenia nájomného bývania vo Vrútkach má vo vlastníctve pozemok p.č. KN c 4473 na ulici Nábrežná vo Vrútkach, na ktorom je na stavbu bytového domu vydané právoplatné stavebné povolenie na realizáciu výstavby bytového domu s 38 bytovými jednotkami. K tomu má mesto zabezpečenú projektovú dokumentáciu na 38 bytových jednotiek, a to s ôsmimi 3- izbovými, dvadsiatimi 2-izbovými a desiatimi 1-izbovými bytmi bežného štandardu. Mesto opakovane komunikovalo s predstaviteľmi štátu, ministerstva dopravy a výstavby a ŠFRB o možnosti vybudovania nájomných bytov v objekte bývalej železničnej ubytovne Fatra. |
| * **Modernizácia komplexu futbalový štadión – kúpalisko**

**Vyhodnotenie cieľa za rok 2020**V priebehu roka sa zrealizovala výmena technológie na prípravu teplej vody na futbalovom štadióne vo Vrútkach a inštalácia solárnych článkov a súvisiacej technológie. Mesto Vrútky získalo na jej výmenu dotáciu zo Slovenského futbalového zväzu vo výške 10 000 Eur. K tejto sume pridalo mesto z vlastného rozpočtu prostriedky vo výške 7 000 Eur. Dôvodom investície bol zastaralý a energeticky náročný systém ohrevu, ktorý zabezpečovala elektrická energia. Starý zásobník, plný vodného kameňa mal veľké energetické straty. Systém, ktorý vysúťažená firma nainštalovala do budovy tribúny, zabezpečuje ohrev vody zo slnečnej energie a elektrina je potrebná iba ako záložný zdroj. Za týmto účelom bolo na strechu obslužnej budovy osadených 10 ks slnečných kolektorov typu TS300. Aby nezaťažovali strechu, sú upevnené na podpornej konštrukcii vybudovanej podľa požiadaviek statického posudku. Zrekonštruovaná bola aj technická miestnosť. Boli osekané pôvodné odvlhnuté omietky, zrealizované nové stierky, osadená nová elektroinštalácia a následné vymaľovanie priestorov.V areáli letného kúpaliska boli zrealizované každoročné ochranné nátery korodujúcich častí vybavenia areálu letného kúpaliska a to lavičky, zábradlia, vstupy k bazénom atď., vykonaný bol aj nákup zelenej plochy okolo bazénov. Výmena pieskovej filtrácie sa z dôvodu pandémie Covid-19 neuskutočnila, je presunutá do ďalšieho obdobia ako plánovaná investícia. |
| * **Rozvoj kamerového systému**

**Vyhodnotenie cieľa za rok 2020**Existujúci kamerový systém – dochádza životnosť a funkčnosť - zabezpečovaná doteraz opravami kamier. O potrebe modernizácie a rozšírenia kamerového systému mesto rokovalo s predstaviteľmi MV SR a PZ SR. Boli navrhnuté a do rozpočtu na rok 2021 zaradené investície na rozšírenie kamerového systému a opravy existujúcich kamier, čím bude zabezpečená ochrana verejného poriadku, ochrana majetku a preventívneho pôsobenia, pre potrebu úspor z dôvodu pandémie sa investícia presunula do budúceho rozpočtového roka. |
| * **Prvky bezbariérového prístupu**

**Vyhodnotenie cieľa za rok 2020**V roku 2020 bol vybudovaný nový chodník na ul. Karvaša a Blahovca s dodržaním všetkých zásad bezbariérovosti a zároveň implementáciou prvkov pre slabozrakých.  |
| * **Obnova a doplnenie mobiliáru a prvky malej architektúry, ako smetné koše, kvetináče, sochy, fontány, studne**

**Vyhodnotenie cieľa za rok 2020*** odpadkové smetné koše (doplnené, vymenené, opravené) – plasty 63 ks, sklo 37 ks, papier – 16 ks.
* opravené 2 ks a dodané 2ks nových košov na psie exkrementy a 5 ks malých smetných nádob,
* opravené veľkokapacitné kontajnery a 1100 litrové smetné nádoby
* oprava lavičiek na sedenie v intraviláne mesta v počte 20 ks – vymenené betónové podstavce, dosky a náter lavičiek
* osadenie nových lavičiek na cintoríne, oprava lavičiek na sedenie na futbalovom štadióne, oprava poškodených lavičiek v centre mesta, na Hornej ul. nová lavička
* obnova a doplnenie vývesných skriniek – 1 ks smútočné oznámenia centrum, 1 ks Dolné Vrútky oznamy
* boli opravené 2 ks drevených domčekov (za účelom Vianočných trhov v meste)
* náter stĺpov verejného osvetlenia (Ul. Švermova, Francúzskych partizánov)
* doplnenie mulčovacej kôry a kameniva v bývalej fontáne
 |
| * **Dokončenie pešej zóny**

**Vyhodnotenie cieľa za rok 2020**Je pripravený realizačný projekt II. etapy rekonštrukcie pešej zóny. V roku 2020 nebola vyhlásená výzva na rekonštrukciu pešej zóny, ani schválené finančné prostriedky na realizáciu. V prvom polroku 2021 predpokladáme, že bude vyhlásená výzva z eurofondov, kde by bol oprávnený výdavok rekonštrukcia pešej zóny, v ktorej by sme chceli pokračovať. |
| * **Podpora rozvoja športových a voľnočasových aktivít na pôde mesta**

**Vyhodnotenie cieľa za rok 2020**Z dôvodu pandémie Covid-19 sa tradičné plánované podujatia ako Jarný beh Vrútok - olympijský deň, Vrútocký deň športu, Silvestrovský beh zdravia, športové aktivity počas Medzinárodného dňa detí nemohli uskutočniť. Na školách a škôlkách prebiehal projekt Bavme deti pohybom. Deťom, ktoré sa zapojili do 4. ročníka projektu prišla odovzdať medaile naša najúspešnejšia olympionička Nasťa Kuzminová. Oceňovanie pre vrútocké deti sa uskutočnilo v novo zrekonštruovanej telocvični ZŠ Hany Zelinovej.Mesto zorganizovalo 2 cyklokampane. Prvou bola „Do práce na bicykli“, ktorá bola z mesiaca máj presunutá na mesiac september. Zapojili sa do nej jednotlivci, ale aj súťažné tímy, ktoré pôsobia na území mesta Vrútky. Myšlienkou aktivity bolo prezentovať záujem širokej verejnosti používať bicykel ako štandardný dopravný prostriedok pri ceste do práce a z práce. Svojim aktívnym prístupom sme prispeli k zlepšeniu zdravia obyvateľov, k zníženiu podielu individuálnej automobilovej dopravy v našom meste a následne aj ku zvýšeniu kvality života v ňom. **Aktivita trvala od 1. do 30.9.2020.** Druhou kampaňou bola akcia „Na kolesách proti rakovine“, v rámci ktorej jazdili najstarší žiaci druhého stupňa ZŠ a študenti gymnázia v po cestách Turčianskej záhradky z Vrútok cez Lipovec, Turčianske Kľačany, Sučany, Martin až naspäť do Vrútok.Mesto Vrútky podporuje rozvoj športových aktivít aj formou finančných dotácií pre športové kluby, združenia. Z dôvodu predpokladaného zníženia daňových príjmov od štátu spôsobeného koronavírusom schválilo mestské zastupiteľstvo na svojom zasadnutí 12. mája 2020 v rámci rozpočtového opatrenia č. 2 krátenie výdavkov vo výške 145 700 EUR. Znížil sa aj rozpočet na dotácie záujmovým organizáciám. Aby však mládež mohla rozvíjať svoje športové nadanie v tradičných vrútockých športových kluboch, prerozdelilo mesto na tento účel sumu 4 100 € nasledovne:\* HK Kometa Vrútky: 1600 €\* Tenis klub Vrútky: 200 €\* TJ Sokol Vrútky: 300 €\* PVK Vrútky: 900 €\* FK Attack Vrútky: 800 €\* TJ Lokomotíva Vrútky: 300 € Voľnočasové aktivity podporuje mesto Vrútky prostredníctvom CVČ Domino vo Vrútkach. Počas školského roka zabezpečuje pravidelnú činnosť z oblastí telovýchova a šport, prírodné vedy a technika, spoločenské vedy a estetika. Bohatou ponukou záujmových útvarov vytvára deťom a mládeži podmienky pre zmysluplné využívanie voľného času a rozvíjanie ich talentu a nadania. Z dôvodu pandémie Covid-19 bola táto činnosť v roku 2020 značne obmedzená. |
| * **Zhodnotenie priestoru autobusového nástupišťa**

**Vyhodnotenie cieľa za rok 2020**V r. 2019 bola zrealizovaná základná oprava, úprava, nátery zo strany nového majiteľa a uzatvorené zmluvné vzťahy s mestom Vrútky na zabezpečenie čistoty, kosenia a zimnej údržby uvedeného priestoru. Prebiehali rokovania s vlastníkom spoločnosti RIDS Development ohľadom podmienok riešenia modernizácie priestoru. |
| * **Budovanie cyklotrás**

**Vyhodnotenie cieľa za rok 2020**V zmysle niekoľko rokov avizovanej snahy o vybudovanie spoločných cyklotrás s Mestom Martin boli v roku 2020 vďaka schváleným eurofondom zrealizované stavebné práce na cyklotrase Martin – Vrútky, časť Vrútky popri rieke Turiec. Tento úsek má byť dokončený na jar 2021 v celkovej zazmluvnenej sume 64 000,60 €. Popri plánovanej cyklotrase smerujúcej cez Vrútky smer Strečno – Žilina v roku 2020 mesto dobudovalo oddychovú zónu neďaleko mestského úradu v zazmluvnenej hodnote 44 618,20 €. Následne bola nainštalovaná a spustená do prevádzky nabíjačka na elektromobily a elektrobicykle, ktorá bude slúžiť širokej verejnosti. |
| **3.2.2 Ochrana, propagácia a rozvoj kultúrneho a prírodného dedičstva** | * **Obnova a revitalizácia najvýznamnejších kultúrnych pamiatok a kultúrnych zariadení (kino 1. Máj, izba H.Zelinovej, budova Mestského úradu)**

**Vyhodnotenie cieľa za rok 2020*** V rámci malého projektu **Spojila nás Košicko - bohumínska železnica**, ktorý bol realizovaný v rámci operačného programu Interreg V-A Slovenská republika - Česká republika sme zrealizovali rekonštrukciu a stavebné úpravy pripravovanej stálej historickej expozície mesta Vrútky a zabezpečili sme výstavné vitríny a prezentačnú techniku. Zazmluvnená celková výška vrátane povinných aktivít projektu bola 43 240,74 € so spoluúčasťou 9 894,50 €.
* **Prístavba a stavebné úpravy hasičskej zbrojnice vo Vrútkach**

V roku 2020 bola z Výzvy z Min. vnútra na obnovu, rekonštrukciu hasičských zbrojníc schválená žiadosť v sume 28 391,78 € s 5 % povinným spolufinancovaním.* V roku 2020 mesto riešilo neuspokojivý stav elektroinštalácie v kine 1. máj, prebehlo ponukové konanie na výber dodávateľa rekonštrukcie elektrorozvodov a následnej revízie zariadenia a bola zrealizovaná rekonštrukcia el. rozvodov a osvetlenia kinosály a vstupných sál.
* V budove mestského úradu boli vykonané pravidelné opravy, čistenie odkvapových rúr a žľabov.
 |
|  |  | * **Rozvoj lokálnej umeleckej tvorby, folklorizmus**

**Vyhodnotenie cieľa za rok 2020**Rok 2020 začal tradične, uskutočnil sa jubilejný 10. ročník Plesu Mesta Vrútky. Vo februári odohral divadelný súbor VOD-A v kultúrnej sále Kriváň hru Rysavá jalovica, na históriu lyžovania v Turci sme si zaspomínali besedou s Ľubomírom Bernátom, usporiadali sme aj fašiangovú zábavu pre seniorov a pre deti karneval. Posledným podujatím pred lockdownom bol koncert pri príležitosti MDŽ, na ktorom vystúpili skupiny Ľudová hudba Hanuliakovci a Ostropestrec. V období krátkodobého uvoľnenia hygienických opatrení po prvej fáze sa uskutočnilo uvedenie do života knihy Ľudovíta Pekara –Pekoviny a pripomenuli sme si aj augustové 76. výročie Slovenského národného povstania.  Hoci nám tento rok prísne hygienické opatrenia zväzovali ruky, Mesto Vrútky nezrušilo úplne organizáciu svojich každoročných septembrových osláv, tak ako to urobili viaceré turčianske mestá a obce. Do ich programu, žiaľ, nebolo možné zaradiť tradičný Vrútocký jarmok spojený s hudobnými vystúpeniami. Nahradilo ho spektrum podujatí, ktoré obohatili kultúrne a športové vyžitie Vrútočanov aj našich hostí. V kultúrnej sále Kriváň prezentovali na Farmárskom dni svoje výpestky naši záhradkári a zaujala i výstava kaktusov, sukulentov a včelárstva.. Výstava bola spojená s poradenstvom predsedu Slovenského zväzu záhradkárov Eduarda Jakubeka. Ďalšie podujatie Dní mesta Vrútky bolo venované spomienke na 60. výročie ničivej povodne z roku 1960. V kultúrnej sále Kriváň boli vystavené fotografie s popiskami a traja pamätníci, z ktorých najstarší mal 96 rokov, zaspomínali na udalosti, ktoré sa v našom meste odohrali pred šesťdesiatimi rokmi. Uskutočnilo sa aj oceňovanie osobností mesta Vrútky. Sálu pre túto príležitosť zdobila výstava výtvarných diel Tatiany Šatarovej z ateliéru Evy Bebčákovej. Ocenenia, schválené na augustovom zasadnutí mestského zastupiteľstva si prevzali z rúk primátora mesta osobnosti, ich blízki, ako aj vybrané kolektívy, ktoré sa osobitnou mierou zaslúžili o rozvoj nášho mesta a šírenie jeho dobrého mena. 42. ročník zrazu cykloturistov posadil na bicykle aj žiakov a študentov z oboch vrútockých škôl. Charitatívny účel akcie doplnila verejná zbierka. Slávnostná svätá omša ukončila v Rímskokatolíckom kostole sv. Jána Krstiteľa tohtoročné oslavy 765. výročia prvej písomnej zmienky o Vrútkach. |
| **4. PODPORA PODNIKANIA, VÝSKUMU A INOVÁCIÍ** |

|  |
| --- |
|  |

**4.2 Zlepšenie prístupu k informáciám a komunikačným technológiám a zlepšenie ich využívania a kvality** | * **Podpora zavádzania širokopásmového pripojenia a siete novej generácie a budovania regionálnych sietí otvorených pre všetkých operátorov**

**Vyhodnotenie cieľa za rok 2020**Širokopásmové pripojenie je k dispozícii v budove MsÚ a SENIOR VRÚTKY, plánujeme o tomto pripojení aj v budove Kriváň. Regionálna sieť otvorená pre všetkých operátorov je cieľ prevzatý z cieľov nadradeného regiónu.V roku 2020 zahájilo mesto proces verejného obstarávania na dodávateľa služby vytvorenia bezplatného WIFI pripojenia pre občanov aj návštevníkov mesta. Vysúťažený dodávateľ má dielo vykonať v celkovej sume 14 400 € pre Mesto Vrútky na základe schválenej Žiadosti o poskytnutie NFP projektu WiFi pre Teba v meste Vrútky z vyhlásenej výzvy č. OPII-2018/7/1-DOP Úradom podpredsedu vlády Slovenskej republiky pre investície a informatizáciu. Realizácia je naplánovaná na jar 2021. Cieľom projektu je vybudovanie bezplatného WIFI pripojenia pre občanov aj návštevníkov mesta prostredníctvom bezdrôtových prístupových bodov na verejných priestranstvách. K pokrytiu verejných priestranstiev WIFI pripojením bude nainštalovaných 8 ks externých a 3 ks interných prístupových bodov vrátane príslušenstva. Zhotoviteľ musí, v zmysle ustanovených podmienok projektu, poskytnúť záruku na dodávaný hardware po dobu celej udržateľnosti projektu - t. j. 5 rokov. Zo strany mesta bude potrebné zabezpečiť internetové pripojenie WIFI siete.  |
| **5.MODERNÁ A PROFESIONÁLNA VEREJNÁ SPRÁVA** |

|  |
| --- |
| **5.1 Budovanie kapacít nositeľov politík zamestnanosti, vzdelávania, sociálnych politík a sektorových a územných stratégií** |

 | * **Podpora boja proti korupcii a transparentné verejné obstarávanie**

**Vyhodnotenie cieľa za rok 2020**Pri zadávaní zákaziek Mesto Vrútky uplatňuje princíp rovnakého zaobchádzania, princíp nediskriminácie uchádzačov alebo záujemcov, princíp transparentnosti a princíp hospodárnosti a efektívnosti.**V roku 2020 sme v rámci verejného obstarávania realizovali:**Mesto Vrútky v roku 2020 realizovalo množstvo zákaziek s nízkou hodnotou na dodanie tovaru, uskutočnenie stavebných prác, poskytnutie služby a na potraviny, ktoré v zmysle § 117 ods. 6 zákona č. 343/2015 Z. z. o verejnom obstarávaní pravidelne zverejňuje v profile verejného obstarávateľa ako aj zákazky z elektronického trhoviska v zmysle § 111 ods. 2 zákona a v zmysle § 10 ods. 10.**V rámci realizácie zákaziek s nízkou hodnotou Mesto Vrútky realizovalo napríklad:*****„Prístavba a stavebné úpravy Hasičskej zbrojnice vo Vrútkach“***- hodnota: 33 095,93 € bez DPH / 39 715,12 € s DPHMesto Vrútky sa rozhodlo modernizovať pristavať a rekonštruovať priestory budovy Hasičskej zbrojnice ul Horná Kružná 2732/20 ,na parcele č.1296 a 1297 k.ú. Vrútky z dôvodu výrazného zväčšenia skladovacích priestorov, zvýšenie kvality vnútorných priestorov objektu pre príslušníkov DPZ Vrútky. Priestory v ktorých je navrhovaná prístavba a stavebné úpravy sú nevyhovujúce z hľadiska priestorových, hygienických podmienok aj morálnej opotrebovanosti.Na základe vypracovanej projektovej dokumentácie sa vykonali nasledovné práce:- zemné práce (výkop základových rýh a následné terénne úpravy)- betonárske práce (zalievanie základových pásov, prekladov, obvodového venca a základovej  platne)- murárske práce (murovanie obvodových stien a priečok hr. 125mm a 250 mm, zhotovenie  omietok, obkladov)- vodoinštalačné práce (zhotovenie rozvodov vody, napojenie sprchovacieho kúta, ohrievača  TUV, osadenie sprchovacej kabíny)- elektroinštalačné práce – 1. etapa (výmena rozvodov, zhotovenie nových rozvodov a prívodov, montáž zásuviek, vypínačov, LED svietidiel, núdzových svietidiel, infračervených vykurovacích panelov, rozvádzača, doplnenie a výmena zvodov bleskozvodu, kompletná revízia novej elektroinštalácie a bleskozvodovej sústavy s revíznou správou)- tesárske práce (položenie pomúrnic a krokiev)- klampiarske práce (položenie plechovej krytiny a montáž okapového systému)- búracie práce (pôvodná drevená priečka, vybúranie rýh pre uloženie rozvodov  elektroinštalácie, vybúranie otvorov pre ventilátory)- stavebné práce (vyspravenie rýh po uložení rozvodov elektroinštalácie, kompletná maľba  stien, montáž sadrokartonových podhľadov, uloženie tepelnej izolácie, osadenie zárubní  a nových dverných krídel, výmena garážových brán)- výroba oceľových schodov a ostatné v zmysle položkovitého výkazu výmer (stavba, zdravotechnika, elektroinštalácia a bleskozvod)**„*Solárny ohrev TÚV do šatní futbalového ihriska Vrútky*“**- hodnota: 11 127,50 bez DPH / 13 353,00 s DPHSolárne kolektory na ohrev TÚV pre potreby šatní, umiestnenie slnečných kolektorov na plochú strechu budovy futbalového štadiónu. Dodanie a montáž stacionárnych zásobníkov - 2ks v objeme 500litrov/ks s elektrickým do ohrevom, stavebné úpravy nebytových priestorov, demontáž starého elektrického zásobníka. Elektroinštalačné a vodoinštalačné práce.Možnosť doplnenia ďalších stacionárnych zásobníkov a kolektorov. Možnosť odpojenia počas zimného obdobia zásobník na TUV.**„*Nákup výstavných vitrín pre stálu expozíciu*“**- hodnota: 8 315,82 € bez DPH / 9 978,98 € s DPHSada dvoch typov vitrín do stálej expozície s nasledovnými parametrami:1. typ (6 ks) - stolová vitrína s presklenou kupolou z kaleného skla, konštrukcia z hliníkových profilov, rozmer: 120x70x70x25cm2. typ (5 ks) - výstavná vitrína z kaleného skla, konštrukcia z hliníkových profilov, rozmer: 80 x 80 x 180cmVlastnosti: Konštrukcia vitríny má zabezpečiť ľahké otváranie. Musí byť odolná proti vniknutiu nepovolanej osoby. Prachotesnosť, nerozbitnosť, zamykanie. V každej jednej výstavnej vitríne typu 2. budú dve police s nosnosťou 20 kg. Vrátane dopravy na miesto – budova súpisné číslo 3244/14 na ul. 1. Čsl. brigády vo Vrútkach +  montáž políc a osadenie na určené miesto.***„Nákup a dodávka originálnych tonerov do tlačiarní“***- hodnota: 9 529,80 € bez DPH / 11 435.76 € s DPHPredmetom je nákup a dodávka originálnych tonerov vyrobených podľa štandardov výrobcu do tlačiarní v zmysle detailnej špecifikácie ako aj poskytovanie služieb spojených s dodávkou tonerov a zabezpečenie ekologickej likvidácie tonerov podľa platných predpisov. ***„Nákup a dodávka kompatibilných tonerov do tlačiarní“*** - hodnota: 4 923,98 € bez DPH / 5 908,78 € s DPHPredmetom je nákup a dodávka kompatibilných tonerov vyrobených podľa štandardov výrobcu do tlačiarní v zmysle detailnej špecifikácie ako aj poskytovanie služieb spojených s dodávkou tonerov a zabezpečenie ekologickej likvidácie tonerov podľa platných predpisov.***„Oprava elektroinštalácie na budove Robotníckeho domu – Kina 1.máj, Vrútky“***- hodnota: 16 847 € bez DPH / 20 216,40 € s DPHPredmetom je dodanie elektroinštalačného materiálu, výzbroj rozvádzačov, oživenie, revízne skúšky a elektroinštalačná montáž.Špecifikácia dodaného materiálu:- RHN, Hlavný rozvádzač NN, výzbroj, dodávka, montáž, oživenie, revízna skúška- RJT, Hlavný rozvádzač javiskovej techniky, výzbroj, dodávka, oživenie, revízna skúška,- D1, ovládacia skriňa osvetlenia v sále, výzbroj, dodávka, montáž, oživenie, revízna skúška- D2, ovládacia skriňa javiska, výzbroj, dodávka, montáž, oživenie, revízna skúška- Káblové rozvody NN, dodávka káblov s montážou,- Podružný materiál v zmysle výkaz výmer z dňa 28.02.2020, elektroinštalačné práces montážou,- Celková revízia elektroinštalácie objektu.***„Výmena prevodovky na vozidle Multicar Fumo“***- hodnota: 6 250 € bez DPH / 7 500 € s DPHHavarijný stav počas zimnej údržby.***„Nákup a dodávka kancelárskych potrieb“***- hodnota: 5 000 € bez DPH / 6 000 € s DPHPredmetom je nákup a dodávka kancelárskych potrieb, ktorý bude v priebehu platnosti zmluvy realizovaný plneniami strán v rozsahu podľa potrieb kupujúceho pri zachovaní postupu a podmienok dohodnutých v zmluve.**„*Poistenie majetku a poistenie zodpovednosti za škodu*“**- hodnota: 21 779, 76 € s DPHPoistenie majetku proti živelným rizikám, odcudzeniu, poistenie strojov a strojových zariadení, poistenie elektroniky, poistenie skla. Poistenie majetku a poistenie všeobecnej zodpovednosti za škodu bude realizované pre Mesto Vrútky a organizácie a organizačné zložky mesta a všetky ostatné miesta vedené v evidencii poisteného.***„Revízia PHP a PV Mesto Vrútky“***- hodnota: 7 500 € bez DPH / 9 000 € s DPHPredmetom je zabezpečenie služieb v bytových a nebytových budovách Mesta Vrútky, a to: - kontrol hasiacich prístrojov, - výkon tlakových skúšok hasiacich prístrojov, - výkon opráv hasiacich prístrojov, - výkon kontroly a tlakových skúšok požiarnych vodovodov a požiarnych hadíc a výkon ich opráv. Zabezpečenie kontrol, tlakových skúšok a opráv hasiacich prístrojov bude vykonané v zmysle Vyhlášky Ministerstva vnútra SR č. 719/2002 Z.z., ktorou sa ustanovujú vlastnosti, podmienky prevádzkovania a zabezpečenia pravidelnej kontroly prenosných hasiacich prístrojov a pojazdných hasiacich prístrojov. Zabezpečenie kontrol a tlakových skúšok požiarnych vodovodov a požiarnych hadíc bude realizované v zmysle Vyhlášky Ministerstva vnútra č. 699/2004 Z.z. o zabezpečení stavieb vodou na hasenie požiarov.**Podlimitné zákazky nie bežne dostupné na trhu a nadlimitné zákazky:****-** mesto Vrútky v roku 2020 v tomto limite nerealizovalo žiadne zákazky. |
| **5.2 Zavedenie inovatívnych elektronických služieb verejnej správy pre občanov a podnikateľov** | * **Podpora zavádzania inovatívnych elektronických služieb verejnej správy pre občanov a podnikateľov**

**Vyhodnotenie cieľa za rok 2020**Mesto Vrútky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o **eGovernmente)**  má podpísanú zmluvu so spoločnosťou DEUS, ktorá poskytuje Mestu Vrútky balík služieb prostredníctvom **projektu miniDCOM+**. Mesto Vrútky má vybavenú elektronickú pečať, ktorá je zatiaľ dostačujúca na autorizáciu dokumentov. **Prepojenie elektronickej registratúry MEMPHIS a DCOMU**Mesto Vrútky využíva službu od spoločnosti Datalan **I. Etapu integrácie na RK-miniDCOM/DCOM-eDESK.** Nie je potrebné sa prihlasovať na portál [www.slovensko.sk](http://www.slovensko.sk) pomocou elektronického OP, lebo všetky elektronické podania sú stiahnuté z web stránky [www.slovensko](http://www.slovensko).sk / DComu do našej elektronickej registratúry do Memphisu. Zamestnanci MsÚ Vrútky odosielajú podania elektronicky priamo v registratúre MEMPHIS a odpovedajú elektronicky orgánom verejnej moci a právnickým osobám a fyzickým osobám, ktorí majú aktívne elektronické schránky na doručovanie.**CUET – zverejňovanie na centrálnej úradnej tabuli**V zmysle §34 zákona o eGovernmente Mesto Vrútky zverejňuje na centrálnej úradnej tabuli dokumenty, ktoré sa musia zverejňovať na úradnej tabuli, verejnou vyhláškou alebo na webovom sídle* Územný plán - § 23 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov;
* VZN §6 zákona Slovenskej národnej rady č. 369/1990 Zb. o obecnom zriadení v znení neskorších predpisov;
* Dražby §11 zákona č. 527/2002 Z.z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov;
* oznámenia o vybavení petície;
* návrhy na vydanie o umiestnení stavby;
* záverečné účty;
* verejné vyhlášky;
* ostatné dokumenty, ktoré sa musia zverejňovať na úradnej tabuli, verejnou vyhláškou alebo na webovom sídle.

**Zákon proti byrokracii**V zmysle zákona č. **177/2018 Z.z**. „Stop byrokracii“ nesmú zamestnanci MsÚ Vrútky žiadať prílohy výpisov z obchodného registra a živnostenského registra a katastra nehnuteľností k žiadostiam v rôznych konaniach od 1.9.2018. Zamestnanci MsÚ Vrútky prostredníctvom portálu **oversi.gov.sk** získavajú* Výpisy LV
* Kópie z katastrálnej mapy
* Prístup do registra právnických osôb
* Potvrdenia o návšteve školy
* Údaje z Registra trestov SR sa poskytujú výlučne v súlade so zákonnom č. 330/2007 Z. z. o registri trestov a o zmene a doplnení niektorých zákonov

Od 01.12.2019 * Potvrdenia o nedoplatku voči daňovému a colnému úradu
* Potvrdenia o nedoplatku na zdravotnom poistení
* Potvrdenia o nedoplatku na sociálnom poistení

**Zverejňovanie zmlúv, faktúr a objednávok**Mesto Vrútky využíva od spoločnosti Datalan zverejňovanie objednávok, faktúr a zmlúv na portáli [**www.digitalnemesto.sk**](http://www.digitalnemeso.sk). Pre finančný odbor je táto služba veľmi nápomocná z dôvodu spätnej kontroly, pretože faktúra + objednávka + zmluva sú spárované. **IOMO**- nezmenené oproti roku 2018V rámci elektronizácie verejnej správy je mesto povinné ponúknuť aj prístup k elektronickým službám štátu na jednom asistovanom mieste tzv. IOMO. Občania môžu využívať služby ako (výpis z listu vlastníctva, výpis z obchodného registra a registra trestov) od septembra 2017. |
|  | * **Podpora informatizácie samosprávy**

**Vyhodnotenie cieľa za rok 2020**V roku 2020 bola pripojená optická sieť aj do budovy Kriváň, kde sídli Mestská knižnica Hany Zelinovej (hlavná budova MsÚ aj DSS Senior boli pripojené už v predchádzajúcich rokoch).- Mestský úrad realizoval inštaláciu platobného terminálu pre obmedzenie nakladania s hotovosťou a rozšírenie bezhotovostných platieb.- Rozšírila sa disková kapacita pre plánované zmeny a aktualizácie na hlavnom serveri mestského úradu.- zakúpil a inštaloval sa modul do informačného systému Korwin pre mestskú políciu, ktorý umožňuje napr. evidovanie priestupkov a ich odosielanie do centrálneho registra priestupkov a taktiež lustráciu evidenčných čísiel vozidiel.- V školských objektoch mesta sa inštalovali alarmy aj bezpečnostné tlačidlá, takže v súčasnosti sú všetky školské mestské objekty viac zabezpečené.- V dome smútku sa realizovala modernizácia kabeláže aj mikrovlnného spojenia z dôvodu inovácie internetového pripojenia.V pláne bola aj modernizácia dochádzkového systému a webovej stránky mesta, prípadne nákup inventarizačného systému slúžiaceho na evidenciu majetku mesta, ale vzhľadom na vzniknutú situáciu a nutné okresanie rozpočtu mesta z dôvodu pandémie, boli všetky tieto plány odložené. |